Politivennen, 1799-01-01
Vægter-Justrux af 14 Sept. 1798. (Slutning) 12) Ligeledes anbefales Vægterne, i Følge af Consumptions Forordningen de Dato 15 Oetober 1778 dens 4 Cap. 13 Art., at de ikke maa lade nogen Slags Vahre, som Consumption bør betales af, passere over Gaderne i deres Vagt Timer, i hvad Rigtighed end dertil kan haves, hvorfore de skal nyde deres Anpart, af hvis de kunde confisquere. J Almindelighed haver Vægterne at anholde alt hvad der om Aftenen eller Natten paa deres Poster antreffes, af nogen at søges at bringes fra et til andet Sted, være sig KiøbmandVahre eller andet Gods eller Effecter, hvorved kan være ringeste Mistænkelighed. 13) Vægterne haver og behørig at assistere Politiets Betjente og de anordnede, Patroller, udi deres Natte- og andre Jngvisitioner, samt dennem samtligen at gjøre al Assistence, baade med at bringe urolige Mennesker til Arrest, saa og i andre Tilfælde, og naar de fra Jnqvisititionerne entlediges haver Vægterne sig strax igien til deres Poster uden Ophold at forføie. 14) Soldater, og de i Hans Kongl. Majestæts Tjeneste staaende Matroser, naar de findes paa Gaderne, efter at Tappenstreg er slagen og ikke kan forevise det bekjendte Frihedstegn til at være ude af deres Qvarteer paa den Tid, haver Vægterne strax at lade levere i nærmeste Vagt, eller til Politie-Arresten; men skulle det hænde sig, at nogen af den Kongl. Livguarde til Hest skulle foretage sig noget utilladeligt paa Gaderne om Natten, da maa de ikke paa andre Steder, end til Garder Kasernerne afleveres. 15) Begjerer nogen Huus- eller Gaardejer, eller en bekjendt boesiddende Mand, at Vægterne skulle arrestere nogen, som enten kunde have begaaet Tyverie, Jndbrud, Slagsmaal eller anden Uorden, da maa Vægteren, naar Huus- eller Gaard-Ejeren eller den boesiddende Mand selv er tilstede og lader Arrestanten udlevere paa Gaden, imodtage ham, og paa Huus Eierens Ansvar bringe ham i Politie-Arresten; men ellers i Husene eller Døre og Porte, maa Vægterne ikke indgaae, med mindre de ere i Inguisition med Politiets Betjente. 16) Vægterne maa ikke i deres Post-Tid tillade nogen at betle eller synge ved Dørene, men dennem at paagribe og i Politie-Arresten henbringe. 17) J øvrigt skal Vægterne sig i alle Maader forholde efter den med Hans Kongl. Majestæts allernaadigste Forordninger overeensstemmende og conforme Ordre, som demnem hver Aften ved Paraden af Jnspecteuren eller Lieutenanten vorder given, samt efterleve hvad Ordres Politiemester ved Politiets Betiente, eller Jnspecteuren og Lieutenanten maatte give dem, og ellers i alle Maader saaledes opvarte deres Poster, som de vil ansvare og staae til rette for, om noget formedelst deres Forsømmelse eller Uagtsomhed maatte sig tildrage. 18) Vægterne skal hver Løverdag i deres Mundering indfordre Vægterpengene hos Beboerne paa deres Post, eftersom enhver Bygning og Kielder er ansat at betale, og derfor til Jnspecteuren strax samme Dag gjøre Rigtighed og anmelde hvad Restaneer der maatte paaløbe, samt hvad Forandringer der forefalde med Kielderes Tillukkelse eller Bortlejelse, paa det samme af Jnspecteuren kan annoteres til behørig Af- og Paagang, som og strax annoteres paa Vægternes Jndkrævningsliste. 19) For saadan deres Tjeneste skal de nyde i Løn ugentlig 1 Rdlr. 3 Mark indtil videre, og for deres Haandlygters Brænding aarlig 1 Rdlr. 3 Mk., saa skal de og nyde hvert tredie Aar en Mundering med Tilbehør. Kjøbenhavns Raadstue den 14 Sept. 1798.